ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 102.27 கோடியைக் கடந்தது
நாட்டில் கடந்த 24 மணி நேரத்தில் 12,30,720 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 102.27 கோடியைக்  கடந்தது. 1,01,52,393 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 18,762 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,35,67,367 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.18 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 118 நாட்களாக 50,000க்கும் கீழ் உள்ளது. கடந்த 24 மணி நேரத்தில் 14,306 பேருக்குப் புதிதாகத் தொற்று ஏற்பட்டுள்ளது. 239 நாட்களில் இது மிகக் குறைந்த எண்ணிக்கையாகும்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,67,695 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.49 சதவீதமாக உள்ளது.
கடந்த 24 மணி நேரத்தில் 9,98,397 கொவிட் பரிசோதனைகள் செய்யப்பட்டன. இதுவரை சுமார் 60.07 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 31 நாட்களில் 2 சதவீதத்திற்கும் குறைவாக நீடித்து, தற்போது 1.24 சதவீதமாக உள்ளது. தினசரித் தொற்று விகிதம் 1.43 சதவீதமாக பதிவாகியுள்ளது. இந்த எண்ணிக்கை தொடர்ந்து 56 நாட்களாக 3 சதவீதத்திற்குக் கீழே 21 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765892
பிரதமர் அலுவலகம்
அகில இந்திய மேயர்கள் மாநாட்டை டிசம்பர் 17 அன்று பிரதமர் தொடங்கி வைக்க உள்ளார்
இந்த மாநாட்டின் மையப்பொருள்: புதிய நகர்ப்புற இந்தியா
உத்தரப்பிரதேசத்தின் நகர்ப்புற மேம்பாட்டுத்துறையால் வாரணாசியில் ஏற்பாடு செய்யப்பட்டுள்ள அகில இந்திய மேயர்கள் மாநாட்டைப் பிரதமர் திரு நரேந்திர மோடி 2021, டிசம்பர் 17 அன்று காலை 10.30 மணிக்குக் காணொலி காட்சி மூலம் தொடங்கி வைத்து உரையாற்றவுள்ளார். நாடு முழுவதும் உள்ள பல்வேறு மாநிலங்களைச் சேர்ந்த மேயர்கள் இந்த மாநாட்டில் பங்கேற்பார்கள். இந்த மாநாட்டின் மையப் பொருள் “புதிய நகர்ப்புற இந்தியா” என்பதாகும்.
நகரப்பகுதிகளில் வாழ்க்கை எளிதாக நடத்தப்படுவதை உறுதி செய்ய பிரதமர் தொடர்ச்சியான முயற்சியை மேற்கொண்டு வருகிறார். நகர்ப்புறத்தில் பாழடைந்த உள்கட்டமைப்பு மற்றும் வசதிகள் குறைப்பாட்டுப் பிரச்சனைகளுக்கு தீர்வுகாண அரசு பலவகையான திட்டங்களைத் தொடங்கியுள்ளது. முயற்சிகளை மேற்கொண்டுள்ளது. இந்த முயற்சிகளுக்கு உத்தரப்பிரதேச மாநிலத்தில் சிறப்பு கவனம் செலுத்தப்படுகிறது. குறிப்பாக கடந்த 5 ஆண்டுகளில் இது நகர்ப்புற வரைபடத்தில் வெகுவான முன்னேற்றத்திற்கும், மாற்றத்திற்கும் சான்றாக உள்ளது.
நகர்ப்புற வளர்ச்சியில் மத்திய அரசு மற்றும் உத்தரப்பிரதேச அரசின் முக்கிய சாதனைகளை எடுத்துக்காட்டும் கண்காட்சி ஒன்றுக்கும் டிசம்பர் 17 முதல் 19 வரை ஏற்பாடு செய்யப்பட்டுள்ளது.
உத்தரப்பிரதேச முதலமைச்சரும், மத்திய வீட்டு வசதி மற்றும் நகர்ப்புற மேம்பாட்டுத்துறை அமைச்சரும் இந்த மாநாட்டில் கலந்து கொள்வார்கள்.
பாதுகாப்பு அமைச்சகம்
விமானப்படையின் மேற்கு பிராந்திய கமாண்டராக ஏர் மார்ஷல் அமித் தேவ் பொறுப்பேற்பு
விமானப்படையின் மேற்கு பிராந்திய ஏர் ஆபீசர் கமாண்டிங் இன் சீஃப் - ஆக ஏர் மார்ஷல் அமித் தேவ் ஏவிஎஸ்எம் விஎஸ்எம், ஏடிசி 01 அக்டோபர் 2021 அன்று பொறுப்பேற்றுக் கொண்டார். தேசிய ராணுவப் பயிற்சி கல்லூரியில் பயின்றவரான ஏர் மார்ஷல் அமித் தேவ் 1982 டிசம்பரில் விமானப்படையின் போர் விமானியாக பணியில் சேர்ந்து சுமார் 2500 மணி நேரம் போர் விமானங்களில் பறந்து பணிபுரிந்த அனுபவம் பெற்றவர் ஆவார்.
விமானப்படையில் சுமார் 39 ஆண்டு காலம் பணியாற்றி உள்ளார். இவர் மிக்-21 படைப்பிரிவு உட்பட விமானப்படையின் பல்வேறு பிரிவுகளில் பணியாற்றி உள்ளார். இதற்கு முன்பு வரை இவர் கிழக்கு பிராந்திய விமானப்படையின் ஏர் ஆபீசர் கமாண்டிங் இன் சீஃப் – ஆக பணிபுரிந்து வந்தார்.
இவர் அதி விசிஸ்ட் சேவா பதக்கம், விசிஸ்ட் சேவா பதக்கங்களை பெற்றிருப்பதுடன் 01 ஆகஸ்ட் 2021 அன்று குடியரசுத் தலைவரின் கவுரவ ஏடிசி ஆக நியமிக்கப்பட்டவர் என்பது குறிப்பிடத்தக்கது.
பெட்ரோலியம் மற்றம் இயற்கை எரிவாயு அமைச்சகம்
8-வது சர்வதேச யோகா தினத்திற்கான கவுண்ட் டவுன்: 75 இடங்களில் யோகா பயிற்சி மற்றும் செய்முறை நிகழ்ச்சிகள்
சர்வதேச யோகா தினம் ஜூன் 21-ஆம் தேதி கொண்டாடப்பட உள்ள நிலையில், அதன் கவுண்ட் டவுன்னாக, பொதுவான யோகா நெறிமுறைகள் பற்றிய நிகழ்ச்சியை மத்திய பெட்ரோலியம் மற்றும் இயற்கை எரிவாயு அமைச்சகமும், வீட்டு வசதி மற்றும் நகர்ப்புற விவகாரங்கள் அமைச்சகமும் இன்று நடத்தின. வெளிநாடுகள் உட்பட மொத்தம் 75 இடங்களில் இரண்டு அமைச்சகங்களும் நிகழ்ச்சிகளுக்கு ஏற்பாடு செய்திருந்தன. இரண்டு அமைச்சகங்களின் செயலாளர்கள் மற்றும் அதிகாரிகள் யோகா நிகழ்ச்சிகளில் பங்கேற்றனர். பெட்ரோலியம் மற்றும் இயற்கை எரிவாயு, வீட்டுவசதி மற்றும் நகர்ப்புற விவகாரங்கள் துறைகளின் மத்திய அமைச்சர் திரு ஹர்தீப் சிங் புரி புதுதில்லியில் இருந்தும், பெட்ரோலியம் மற்றும் இயற்கை எரிவாயு துறையின் இணை அமைச்சர் திரு ரமேஷ்வர் தெளி ஆசியாவின் முதல் மற்றும் உலகின் பழமைவாய்ந்த திக்பாய் எண்ணெய் சுத்திகரிப்பு ஆலயத்திலிருந்தும் காணொலி வாயிலாக நிகழ்ச்சியில் பங்கேற்றனர்.
புதுதில்லியின் நிர்மான் பவனில் நடைபெற்ற யோகா பயிற்சி மற்றும் செய்முறை நிகழ்ச்சிக்கு வீட்டு வசதி மற்றும் நகர்ப்புற விவகாரங்கள் அமைச்சகத்தின் செயலாளர் திரு மனோஜ் ஜோஷி தலைமை வகித்தார். புதுதில்லியில் நடைபெற்ற பிரதான யோகா நிகழ்ச்சியில் பெட்ரோலியம் மற்றும் இயற்கை எரிவாயு செயலாளர் திரு பங்கஜ் ஜெயின், அமைச்சகம் மற்றும் எண்ணெய் நிறுவனங்களின் அதிகாரிகள் கலந்து கொண்டனர்.
அமைச்சர் திரு ஹர்தீப் சிங் புரி வெளியிட்ட செய்தி நிகழ்ச்சியின்போது ஒளிபரப்பப்பட்டது. அதில், சர்வதேச யோகா தினத்தின் கவுண்ட் டவுன்னாக இரண்டு அமைச்சகங்களும் இன்று பங்கேற்ற நிகழ்ச்சிக்கு ஏற்பாடு செய்திருந்த ஆயுஷ் அமைச்சகத்தின் முன்முயற்சியை அவர் பாராட்டினார். யோகா என்பது தசை செயல்பாடுகளின் கலவையை உள்ளடக்கிய உடல்- மன உடற்பயிற்சியின் ஒரு வடிவமாகும் என்றும், ஆன்மா, சுவாசம் மற்றும் ஆற்றல் ஆகியவற்றில் நேரடியாக கவனம் செலுத்துகிறது என்றும் அவர் தெரிவித்தார்.
மூன்றாயிரம் ஆண்டுகள் பழமை வாய்ந்த யோகாவை முழுமையான அணுகுமுறையாக மேற்கத்திய நாடுகளும் தற்போது அங்கீகரித்து வருவதாக அமைச்சர் குறிப்பிட்டார். ஒரே சீராக, உலகம் முழுவதும் யோகா தற்போது அங்கீகரிக்கப்படுவதுடன், மாற்று மருத்துவமுறையாகவும் ஆவணப்படுத்தப்பட்டுள்ளதாக அவர் மேலும் தெரிவித்தார்.
ஒவ்வொரு ஆண்டும் ஜூன் 21-ஆம் தேதி சர்வதேச யோகா தினத்தை ஆயுஷ் அமைச்சகம் கொண்டாடி வருகிறது. இந்த வருடம் விடுதலையின் அமிர்த மகோத்சவத்தைக் குறிக்கும் வகையில் 100 வெவ்வேறு நிறுவனங்களின் பங்களிப்போடு 100 நாள் கவுண்ட் டவுன் நிகழ்ச்சிகளை மார்ச் 13-ஆம் தேதி ஆயுஷ் அமைச்சகம் தொடங்கியது. இதன்படி, பொதுவான யோகா நெறிமுறைகளை அடிப்படையாகக் கொண்டு யோகா நிகழ்ச்சிகளுக்கு ஏற்பாடு செய்யுமாறு ஒவ்வொரு அமைச்சகத்திற்கும் குறிப்பிட்ட நாட்களை ஆயுஷ் அமைச்சகம் ஒதுக்கியுள்ளது. அந்த அடிப்படையிலேயே இன்றைய நிகழ்ச்சிகள் நடைபெற்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1822267
கலாசாரத்துறை அமைச்சகம்
ஒவ்வொரு மாநிலத்திலும் யூனியன் பிரதேசத்திலும் உள்ள மாநில மைய நூலகம் மற்றும் மாவட்ட நூலகங்களுக்கு, நூலகங்களுக்கான தேசிய இயக்கத் திட்டம் நிதி உதவி அளிக்கிறது
ஒவ்வொரு மாநிலத்திலும் யூனியன் பிரதேசத்திலும் உள்ள மாநில மைய நூலகம் மற்றும் மாவட்ட நூலகத்திற்கு கலாச்சார அமைச்சகம் அதன் தேசிய நூலக இயக்கம்  திட்டத்தின் மூலம் நிதி உதவி அளிக்கிறது.
நாட்டில் நூலகத் துறையை மேம்படுத்துவதற்காக, கலாச்சார அமைச்சகம் தனது தேசிய நூலக இயக்கம்  திட்டத்தின் மூலம், 'என்.எம்.எல் மாதிரி நூலகம் அமைத்தல்' பிரிவின் கீழ், சம்பந்தப்பட்ட மாநில ஆணையப் பரிந்துரையின்படி, நவீனமயமாக்கல் மற்றும் உள்கட்டமைப்பு மேம்பாட்டிற்காக, ஒவ்வொரு மாநிலம் மற்றும் யூனியன் பிரதேசத்திலும் 1 மாநில மைய நூலகம், 1 மாவட்ட நூலகம் மற்றும் கலாச்சார அமைச்சகத்தால் அடையாளம் காணப்பட்ட 6 நூலகங்களுக்கு நிதி உதவி அளிக்கிறது.
தவிர, கலாச்சார அமைச்சகத்தின் கீழ் உள்ள தன்னாட்சி அமைப்பான ராஜா ராம்மோகன் ராய் நூலக அறக்கட்டளை திட்டங்கள் மூலம் பொது நூலகங்களுக்கு பல்வேறு நோக்கங்களுக்காக நிதி உதவிகளை வழங்குகிறது. எடுத்துக்காட்டாக நூலக கட்டிடங்கள் கட்டுதல் / புதுப்பித்தல், தளவாடங்கள் மற்றும் உபகரணங்களுடன் உள்கட்டமைப்பை மேம்படுத்துதல், நவீனமயமாக்கல், புத்தகங்கள் வாங்குதல், கருத்தரங்கை ஏற்பாடு செய்தல், நூலக வல்லுநர்களுக்கு பயிற்சி மற்றும் திறன் மேம்பாடு. பயிலரங்கம், தொடர்பு நிகழ்ச்சிகள், குழந்தைகளுக்கான இடம் அமைத்தல், பல்வேறு பிரிவுகளைத் திறத்தல், மாற்றுத் திறனாளிகளுக்கான வசதிகளை உருவாக்குதல், பிரெய்ல் கார்னர் போன்றவை.
இந்த தகவலை கலாச்சாரம், சுற்றுலா மற்றும் வடகிழக்கு பிராந்திய மேம்பாட்டு அமைச்சர் திரு.ஜி.கிஷன் ரெட்டி இன்று மக்களவையில் எழுத்துப்பூர்வமாக தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
உணவு தானியங்களை நாடு முழுவதும் அனுப்புவதில் இந்திய உணவுக் கழகம் புதிய சாதனை
இந்திய உணவுக் கழகம், கடந்த ஏப்ரல் 22ம் தேதி அன்று 2.8 லட்சம் மெட்ரிக் டன் உணவு தானியங்களை 102 சரக்கு ரயில்களில் அனுப்பி புதிய சாதனையை படைத்தது. பஞ்சாபில் இருந்து அதிகபட்சமாக 46 சரக்கு ரயில்கள் சென்ற நிலையில், தெலங்கானாவில் இருந்து 18 சரக்கு ரயில்கள் சென்றன. பஞ்சாபில் இருந்தும் ஹரியானாவில் இருந்தும் நாட்டின் பல்வேறு பகுதிகளுக்கு கோதுமையும் பச்சரசியும் எடுத்து செல்லப்பட்டன. தெலங்கானாவில் இருந்து கேரளா, தமிழ்நாடு மற்றும் மேற்கு வங்கம் ஆகிய இடங்களுக்கு வேகவைத்த அரிசி எடுத்து செல்லப்பட்டது. இதோடு சேர்த்து, பொது முடக்க காலத்தில் இந்திய உணவுக் கழகத்தால் எடுத்து செல்லப்பட்ட உணவு தானிய சரக்குகளின் அளவு 5 மில்லியன் மெட்ரிக் டன்னைக் கடந்துள்ளது. இது நாளொன்றுக்கு சராசரியாக 1.65 லட்சம் மெட்ரிக் டன் ஆகும்.
இதே காலத்தில் 4.6 மில்லியன் மெட்ரிக் டன் சரக்குகளை இறக்கிய இந்திய உணவுக் கழகம், அவற்றை பிரதமர் ஏழைகள் மறுவாழ்வு உணவு திட்டம் உட்பட பல்வேறு திட்டங்களின் கீழ் மாநில அரசுகளுக்கு அனுப்பியது. பிரதமர் ஏழைகள் மறுவாழ்வு உணவு திட்டத்தின் கீழ், ஒரு நபருக்கு 5 கிலோ வீதம் 80 லட்சம் பயனாளிகளுக்கு இலவசமாக அளிப்பதற்காக, 4.23 மில்லியன் மெட்ரிக் டன் உணவு தானியங்களை இந்திய உணவுக் கழகம் ஏற்கனவே மாநில அரசுகளுக்கு வழங்கியுள்ளது.
ஏப்ரல் 15க்குப் பிறகு கோதுமை கொள்முதலும் சூடு பிடித்துள்ளது. ஏப்ரல் 22ம் தேதி வரை, 3.38 மில்லியன் மெட்ரிக் டன்கள் கோதுமை மத்திய தொகுப்புக்காக கொள்முதல் செய்யப்பட்டுள்ளது.
நிதி அமைச்சகம்
இளைஞர்களுக்கு அதிகாரம் அளிக்கவும் அமிர்த தலைமுறையின் கனவுகள் நனவாக உதவி செய்யவும் தேசிய கல்விக் கொள்கை உருவாக்கப்பட்டுள்ளது
இளைஞர்களுக்கு அதிகாரம் அளிக்கவும் அமிர்த தலைமுறையின் கனவுகள் நனவாக உதவி செய்யவும் தேசிய கல்விக் கொள்கை உருவாக்கப்பட்டுள்ளதாக மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் தாக்கல் செய்த மத்திய பட்ஜெட் 2023-24 உரையில் தெரிவித்துள்ளார். திறன் மேம்பாட்டில், கவனம் செலுத்துதல், பொருளாதார கொள்கைகளை செயல்படுத்தி பெருமளவில் வேலைவாய்ப்பை உருவாக்குவதல் வணிக வாய்ப்புகளுக்கு ஆதரவளித்தல் ஆகியவற்றுக்கு இதில் கவனம் செலுத்தப்பட்டிருப்பதாகவும் அவர் கூறினார்.
அடுத்த 3 ஆண்டுகளில் லட்சக்கணக்கான இளைஞர்களுக்கு திறன் வழங்க பிரதமரின் திறன் மேம்பாட்டுத்திட்டம் 4.0 தொடங்கப்படும் என்று நிதியமைச்சர் அறிவித்தார். இந்தத் திட்டம் பணியிடத்தில் பயிற்சி, தொழில்துறை பங்களிப்பு, தொழில்துறைக்குத் தேவையான பாடவகுப்புகள் ஆகியவற்றுக்கு முக்கியத்துவம் அளிக்கும் என்று அவர் கூறினார்.
இளைஞர்களுக்கு சர்வதேச வாய்ப்புகள் கிடைக்கும் வகையில் திறன் உருவாக்க பல்வேறு மாநிலங்களில் 30 திறன் இந்தியா சர்வதேச மையங்கள் அமைக்கப்படும் என்றும் திருமதி சீதாராமன் தெரிவித்தார்.
அடுத்த 3 ஆண்டுகளில் 47 லட்சம் இளைஞர்களுக்கு உதவித் தொகை வழங்க இந்திய தேசிய தொழில்பழகுநர் மேம்பாட்டுத் திட்டத்தின் கீழ் நேரடி பயன் பரிமாற்றம் தொடங்கப்பட்டிருப்பதாக அவர் கூறினார்.
தொழிலாளர் மற்றும் வேலைவாய்ப்பு அமைச்சகம்
முதல் தொழிலாளர் 20  கூட்டம் பஞ்சாபின் அமிர்தசரஸில் 2023 மார்ச் 19, 20 தேதிகளில் நடைபெற உள்ளது
முதல் தொழிலாளர் 20  கூட்டம் பஞ்சாபின் அமிர்தசரஸில் 2023 மார்ச் 19, 20 தேதிகளில் நடைபெற உள்ளது. ஜி-20 அமைப்பின்கீழ் உள்ள குழுக்களில் L20 குழுவும் ஒன்றாகும். ஜி-20 நாடுகளின் தொழிற்சங்கத் தலைவர்கள் மற்றும் பிரதிநிதிகளை உள்ளடக்கிய இக்குழு, தொழிலாளர்கள் தொடர்பான சிக்கல்களைத் தீர்க்கும் நோக்கில் பகுப்பாய்வுகள் மற்றும் கொள்கை பரிந்துரைகளை வழங்குகிறது. இந்தியாவின் ஜி-20 தலைமையின் கீழ், L-20 தொடக்கக் கூட்டத்தை முன்னணி தேசிய தொழிற்சங்கமான பாரதிய மஸ்தூர் சங்கம் ஏற்பாடு செய்கிறது. இக்கூட்டத்தைத் தவிர்த்து, L20 சந்திப்பில் பங்கேற்கும் உறுப்பினர்கள், அமிர்தசரஸின் வளமான கலாச்சார பாரம்பரியத்தைக் காண பல்வேறு சுற்றுலாத் தளங்களுக்கு அழைத்துச் செல்லப்படவுள்ளனர்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் சுங்கத்துறை அதிகாரிகள் 1.32 கோடி மதிப்புள்ள 2.49 கிலோ தங்கத்தை பறிமுதல் செய்தனர்
சென்னை விமான நிலையத்தில் சுங்கத்துறை அதிகாரிகள் 1.32 கோடி மதிப்புள்ள 2.49 கிலோ தங்கத்தை பறிமுதல் செய்தனர்.
உளவுத்துறை தகவலின் அடிப்படையில், 03.05.2023 அன்று 6e-1172 என்ற விமானத்தில் கொழும்பிலிருந்து வந்த இலங்கை பாஸ்போர்ட் வைத்திருந்த இரண்டு பெண்கள் தடுத்து நிறுத்தப் பட்டு சோதனை செய்யப்பட்டனர். ஒவ்வொரு பயணியின் உடலிலும் அரிசி வடிவில் தங்கம் அடங்கிய இரண்டு மூட்டைகள் மறைத்து வைக்கப்பட்டிருந்தன. 524 கிராம் மற்றும் 518 கிராம் எடையுள்ள 55.36 லட்சம் மதிப்புடைய 24 காரட் தூய்மையான இரண்டு தங்கக் கட்டிகள் கைப்பற்றப்பட்டன.
மற்றொரு சோதனையில், சென்னை விமான நிலைய சுங்க அதிகாரிகள், 03.05.2023 அன்று சிங்கப்பூரில் இருந்து வந்த விமானம் எண். 6e -1002 இல் வந்திறங்கிய இரண்டு பெண் பயணிகளிடமிருந்து 300 கிராம் மற்றும் 400 கிராம் எடையுள்ள 24 காரட் எடையுள்ள 37.19 லட்சம் மதிப்பிலான தங்கச் சங்கிலிகள் பறிமுதல் செய்யப்பட்டன.
மேலும் அதே நாள் எமிரேட்ஸ் விமானம் எண். EK-546 இல் துபாயிலிருந்து வந்த ஒரு ஆணின் உடலில் மூன்று மூட்டைகளில் ரப்பர் பேஸ்ட் வடிவில் தங்கம் மறைத்து வைக்கப்பட்டது கண்டுபிடிக்கப்பட்டது. 39.58 லட்சம் மதிப்புள்ள 745 கிராம் எடையுள்ள 24K தூய்மையான ஒரு தங்கக் கட்டியும் பறிமுதல் செய்யப்பட்டது.
மொத்தம், 1.32 கோடி மதிப்புள்ள 2.49 கிலோ எடையுள்ள தங்கம் சுங்கச் சட்டம், 1962-ன் கீழ் பறிமுதல் செய்யப்பட்டது. இது குறித்து மேலும் விசாரணை நடைபெற்று வருகிறது.
தகவல் மற்றும் ஒலிபரப்பு அமைச்சகம்
டிஜிட்டல் ஊடகம் வாயிலாக தற்போதைய நிகழ்வுகள் மற்றும் செய்திகளை ஒளிபரப்புதல்/ பதிவேற்றம் செய்யும் நிறுவனங்களுக்கும் வசதிகள் மற்றும் நலன்கள்.
தொழில் மற்றும் உள்நாட்டு வர்த்தகத்தை மேம்படுத்துவதற்கான துறையின் அரசின் செய்திக் குறிப்பு 4/2019 -ன்படி மத்திய அரசின் முடிவுக்கு இணங்க டிஜிட்டல் ஊடகம் வாயிலாக தற்போதைய நிகழ்வுகள் மற்றும் செய்திகளை ஒளிபரப்புதல்/ பதிவேற்றம் செய்யும் நிறுவனங்களில் 26% அந்நிய முதலீடு அனுமதிக்கப்பட்டது. இதனைத் தொடர்ந்து இப்போது மரபு ரீதியான ஊடகங்களுக்கு வழங்கப்பட்டு வரும் இதுபோன்ற கீழ் கண்ட வசதிகளை விரைவில் விரிவாக்கம் செய்வது என மத்திய தகவல் தொடர்பு மற்றும் ஒளிபரப்புத்துறை அமைச்சகம் கருதுகிறது.
அ) அந்த அமைப்புகளின் செய்தியாளர்கள், ஒளிப்பதிவாளர்கள், வீடியோகிராபர்கள், முதல் கட்டத் தகவல்களை பெறுவதற்கும் மற்றும் அணுகுதலைப் பெறவும் அதிகாரப்பூர்வ பத்திரிகையாளர் கூட்டத்தில் மற்றும் அது போன்ற உரையாடல்களில் பங்கேற்பதற்கான பத்திரிகை தகவல் மையத்தின் அங்கீகாரம் வழங்கப்படும்.
ஆ) பத்திரிகை தகவல் மையத்தின் அங்கீகாரம் பெற்றிருக்கும் நபர்களுக்கான சிஜிஎச்எஸ் பலன்கள் மற்றும் விரிவாக்கப்படும் நடைமுறைகளுடன் கூடிய ரயில் பயண சலுகையும் அளிக்கப்படும்.
இ) தகவல் தொடர்பு பணியகம் மற்றும் கள அலுவலகத்தின் வாயிலாக டிஜிட்டல் விளம்பரங்களைப் பெறுவதற்கான தகுதி
2. அச்சு, மின்னணு ஊடகத்தில் இருக்கும்சுய ஒழுங்கு படுத்தும் அமைப்புகளைப் போல, டிஜிட்டல் ஊடகத்தில் உள்ள நிறுவனங்கள் தங்கள் நலன்களை மேம்படுத்துவதற்கும் அரசாங்கத்துடன் தொடர்பு கொள்வதற்கும் சுய கட்டுப்பாடு அமைப்புகளை உருவாக்க முடியும்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665248
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.28 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1836632
நிதி அமைச்சகம்
பாரத ஸ்டேட் வங்கியில் 29 அங்கீகரிக்கப்பட்ட கிளைகளில் தேர்தல் பத்திரங்கள் விற்பனை
அங்கீகரிக்கப்பட்ட அரசியல் கட்சிகளுக்கு, தனிநபர்கள் மற்றும் நிறுவனங்கள் தேர்தல் செலவுகளுக்கான நன்கொடைகளை , தேர்தல் பத்திரங்கள் மூலம் வழங்கும் திட்டத்தை மத்திய அரசு கடந்த 2018ம் ஆண்டு அறிவித்தது. இதற்கு தேர்தல் ஆணையம் அனுமதி வழங்கியுள்ளது.
இந்த தேர்தல் பத்திரங்களை, பாரத ஸ்டேட் வங்கி தனது 29 அங்கீகரிக்கப்பட்ட கிளைகளில் 19.10.2020 முதல் 28.10.2020 வரை விற்பனை செய்கிறது. மாநிலங்களின் தலைநகரில் உள்ள முக்கிய கிளைகளில் இந்த தேர்தல் பத்திரங்கள் விற்பனை செய்யப்படும். தமிழகத்தில் சென்னை பாரீஸில் உள்ள பாரத ஸ்டேட் வங்கியின் முக்கிய கிளையில் தேர்தல் பத்திரங்கள் விற்பனை செய்யப்படும். இந்த தேர்தல் பத்திரங்கள் வழங்கப்பட்ட தேதியிலிருந்து 15 நாட்களுக்கு மட்டுமே செல்லுபடியாகும். அதற்குள் அங்கீகரிக்கப்பட்ட அரசியல் கட்சிகள் தேர்தல் பத்திரங்களை டெபாசிட் செய்து பணமாக்கி கொள்ள வேண்டும். டெபாசிட் செய்த அதே நாளில், அரசியல் கட்சிகளின் வங்கி கணக்கில் பணம் வரவு வைக்கப்படும். 15 நாட்களுக்குப்பின் தேர்தல் பத்திரங்களை தாக்கல் செய்தால் பணம் வழங்கப்படாது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1665259
பாதுகாப்பு அமைச்சகம்
நாட்டில் பாதுகாப்புத் தளவாட பொருட்கள் ஏற்றுமதி நிலை
நாட்டில் உற்பத்தி செய்யப்படும் பாதுகாப்புத் தளவாட பொருட்கள் 75-க்கும் மேற்பட்ட நாடுகளுக்கு தற்போது ஏற்றுமதி செய்யப்பட்டு வருகின்றன. சில பாதுகாப்பு ரகசிய காரணங்களுக்காக அந்நாடுகள் குறித்த பட்டியலை வெளியிட இயலாது. கடந்த 2019-20-ம் ஆண்டில் ரூ.9116 கோடி அளவிற்கும், 2020-21-ம் ஆண்டில் ரூ.8435 கோடி அளவிற்கும், 2021-22-ம் ஆண்டு ரூ.12,815 கோடி அளவிற்கும், 2022-23  ரூ.6058 கோடி அளவிற்கும் பாதுகாப்புத் தளவாட பொருட்கள் ஏற்றுமதி செய்யப்பட்டுள்ளன.
இத்தகவலை மாநிலங்களவையில் பாதுகாப்புத்துறை இணையமைச்சர் திரு அஜய் பட், உறுப்பினர் திரு சுஜீத் குமாருக்கு எழுத்துப்பூர்வமாக தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884818
PIB Headquarters
போலி அதிகாரிகள், அலுவலர்கள் ஜாக்கிரதை: எச்சரிக்கும் வருமான வரித்துறை
வருமான வரித்துறை அதிகாரிகளாகவும், அலுவலர்களாகவும் நடித்து, பொதுமக்களை ஏமாற்றி அவர்களது பணத்தையும், நகைகளையும் கொள்ளையடித்துச் செல்லும் மோசடி நபர்களைப் பற்றி ஊடகங்களில் செய்திகள் வந்த வண்ணம் உள்ளன. இது தொடர்பாக விளக்கமான ஆலோசனைகளை அளித்து, சென்னை வருமான வரித்துறை கூடுதல் ஆணையர் திருமிகு ஆர் இளவரசி செய்திக்குறிப்பு ஒன்றினை வெளியிட்டுள்ளார்.
அவர் தெரிவித்துள்ளதாவது:
துறை ரீதியான அனுமதியினை முறையாக பெற்ற பின்பே வருமான வரித்துறை அதிகாரிகளும், அலுவலர்களும் விசாரணைகளையும், ஆய்வுகளையும், சோதனைகளையும் மேற்கொள்கிறார்கள். வருமான வரித்துறை அதிகாரிகள், அலுவலர்கள் என்று கூறிக்கொண்டு சோதனை நடத்த வருபவர்கள் மீது பொதுமக்களுக்கு சந்தேகம் ஏற்பட்டால், அவர்களின் துறை சார்ந்த அடையாள அட்டையைக் காண்பிக்குமாறு கேட்டு, அவர்கள் வருமான வரித்துறையைச் சார்ந்தவர்கள் தானா என்பதை உறுதிபடுத்திக் கொள்ள வேண்டும். வருமான வரித்துறை வழங்கும் அடையாள அட்டையில், அடையாள அட்டை வழங்கும் அதிகாரியின் கையெழுத்தும், பதவியும் குறிப்பிடப்பட்டிருக்கும்.
பொதுமக்கள் தமக்கு சந்தேகம் ஏற்பட்டால், கீழ்க்கண்ட வருமான வரித்துறை அதிகாரிகளைத் தொடர்பு கொள்ளுமாறு கேட்டுக் கொள்ளப்படுகிறார்கள்:
- திரு. எம். முரளிமோகன் ஐஆர்எஸ்,
வருமானவரி இணை ஆணையர் 
வருமான வரித்துறை
தொலைபேசி எண்: 89859 70413
- திரு. டி.என். குருபிரசாத்
வருமான வரி அலுவலர்  
தொலைபேசி எண்: 94459 53544
பொதுமக்கள், வருமான வரி அதிகாரிகள், அலுவலர்கள் போல நடிக்கும் மோசடிப் பேர்வழிகளிடம் எச்சரிக்கையாக இருக்குமாறும், ஏமாந்து தமது பொருட்களை இழக்க வேண்டாம் என்றும் கூடுதல் ஆணையர் திருமிகு இளவரசி கேட்டுக் கொண்டுள்ளார்.
குடியரசுத் தலைவர் செயலகம்
திரு.கே.ஆர் நாராயணன் பிறந்ததினத்தில் குடியரசுத்தலைவர் மலரஞ்சலி
முன்னாள் குடியரசுத்தலைவர் திரு.கே.ஆர்.நாராயணன் பிறந்த்தினத்தை முன்னிட்டு ராஷ்ட்ரபதி பவனில் குடியரசுத்தலைவர் திரு ராம்நாத் கோவிந்த் இன்று மரியாதை செலுத்தினார். திரு.கே.ஆர்.நாராயணன் உருவப்படத்திற்கு குடியரசுத்தலைவர் மற்றும் ராஷ்ட்ரபதி பவன் அதிகாரிகள் மலரஞ்சலி செலுத்தினர்.
(Visitor Counter : 153
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நல உணவு திட்டம்-IV-ன்  கீழ் 198.78 லட்சம் மெட்ரிக் டன் உணவு தானியங்களை அரசு ஒதுக்கீடு செய்துள்ளது
கொரோனாவைரஸ் காரணமாக ஏற்பட்ட பொருளாதார பாதிப்பிலிருந்து ஏழைகளை பாதுகாப்பதற்காக பிரதமரின் ஏழைகள் நல உணவு திட்டத்தை இந்திய அரசு அறிவித்தது.
இந்த திட்டத்தின் கீழ், தேசிய உணவு பாதுகாப்பு சட்டத்தின் பயனாளிகளுக்கு ஒரு நபருக்கு மாதத்திற்கு 5 கிலோ உணவு தானியங்கள் 2021 மே மற்றும் ஜூன் மாதங்களில் இலவசமாக விநியோகிக்கப்பட்டன.
பிரதமரின் ஏழைகள் நல உணவு திட்டத்தை மேலும் ஐந்து மாதங்களுக்கு அதாவது 2021 ஜூலை முதல் நவம்பர் வரை, இந்திய அரசு தற்போது நீட்டித்துள்ளது. இத்திட்டத்தின் கீழ் கூடுதலாக 198.78 லட்சம் மெட்ரிக் டன் உணவு தானியங்கள் ஒதுக்கீடு செய்யப்பட்டுள்ளன.
பிரதமரின் ஏழைகள் நல உணவு திட்டம்-IV-ன்  கீழ் 8 மாநிலங்கள் உணவு தானியங்களை எடுத்துக் கொள்ளும் பணியை தொடங்கியுள்ளன. சத்தீஸ்கர், குஜராத், ஹரியானா, ஹிமாசலப் பிரதேசம், கேரளா, ஒடிசா, தெலங்கானா, மற்றும் திரிபுரா ஆகிய மாநிலங்கள் 2021 ஜூன் 28 வரை 1.06 லட்சம் மெட்ரிக் டன் உணவு தானியங்களை எடுத்து சென்றுள்ளன.
பிரதமரின் ஏழைகள் நல உணவு திட்டம்-III-ன்  கீழ், அனைத்து 36 மாநிலங்கள் மற்றும் யூனியன் பிரதேசங்களுக்கு 77.42 லட்சம் மெட்ரிக் டன்கள் இலவச உணவு தானியங்களை இந்திய உணவு கழகம் விநியோகித்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்: https://pib.gov.in/PressReleasePage.aspx?PRID=1731166
----
(Visitor Counter : 216
அறிவியல் மற்றும் தொழில்நுட்பத்துறை
திறந்த நட்சத்திரத் தொகுப்பில், மாறுபட்ட வயதுடைய நட்சத்திரங்கள் இணைந்திருக்க முடியும் என்ற ஆய்வு, பால்வெளி மண்டலத்தில் ஸ்டெல்லார் பரிணாம வளர்ச்சிக்கு ஒரு தடயத்தைக் கொடுக்கும்
நமது பால்வெளி மண்டலத்தில் உள்ள நட்சத்திரங்கள் பால்வெளி மண்டலத்தில் இருக்கும் மூலக்கூறு மேகங்களிலிருந்து உருவாகின்றன. நமது பால்வெளி மண்டலத்தில் உள்ள பெரும்பாலான நட்சத்திரங்கள் நட்சத்திரத் தொகுப்புகளில் உருவாகின்றன என்று நம்பப்படுகிறது. நட்சத்திர உருவாக்கப் பொறிமுறையைப் புரிந்து கொள்வதற்கான முக்கியமான தடயங்களை அவை உருவாக்குகின்றன. திறந்த நட்சத்திரத் தொகுப்புகள் என்பது ஈர்ப்பு விசையால் பிணைக்கப்பட்ட நட்சத்திரங்களின் அமைப்பு, இதில் நட்சத்திரங்கள் ஒரே மூலக்கூறு மேகங்களிலிருந்து பிறக்கின்றன. ஒரு தொகுப்பில் உள்ள அனைத்து நட்சத்திரங்களும் அது உருவாகும் நேரத்தில் அவற்றின் ஆரம்ப மூலக்கூறு எடையின் அடிப்படையில் பரிணாம வரிசையைப் பின்பற்றுகின்றன. பால்வெளி மண்டலத்தின் உருவாக்கம் மற்றும் பரிணாமத்தை ஆராய்வதில் இந்த நட்சத்திரத் தொகுப்புகள் முக்கியம், ஏனெனில் அண்டம் முழுமைக்கும் இவை விரவியுள்ளன.
இந்தியாவின் அறிவியல் மற்றும் தொழில்நுட்பத் துறையின்  அரசாங்கத்தின் கீழ் உள்ள தன்னாட்சி அறிவியல் நிறுவனமான ஆர்யபட்டா ஆராய்ச்சி நிறுவன கண்காணிப்பு அறிவியல்  வானியலாளர்கள், மாறுபட்ட வயதுடைய நட்சத்திரங்கள் இந்த திறந்த நட்சத்திரத் தொகுப்புகளில் இணைந்து வாழக்கூடும் என்பதைக் கண்டறிந்துள்ளனர். திறந்த நட்சத்திரத் தொகுப்பில் உள்ள நட்சத்திரங்களுக்கு ஒரே வயது இருக்கும் என்ற முந்தைய ஆராய்ச்சி முடிவிற்கு சவாலாக அமைந்துள்ளது.
இமயமலையில் அமைந்துள்ள தேவஸ்தலில் 1.3 மீட்டர் தொலைநோக்கியைப் பயன்படுத்தி விஞ்ஞானிகள் மோசமாக ஆய்வு செய்யப்பட்ட மூன்று திறந்த நட்சத்திரத் தொகுப்புகளான NGC 381, NGC 2360 மற்றும் பெர்க்லி 68 ஆகியவற்றிலிருந்து பெறும் ஒளியைக் கொண்டு நட்சத்திரத் தொகுப்புகளில் உள்ள நட்சத்திரங்களின் பரிணாம வளர்ச்சியை ஆராய்ந்தனர். NGC 2360 கிளஸ்டரில் இரண்டு வெவ்வேறு ஸ்டெல்லார் பரிணாம வரிசைகளை அவர்கள் கண்டறிந்தனர், இது பால்வெளி மண்டலத்தில் இன்று வரை மிகக் குறைந்த அளவிலான திறந்த நட்சத்திரத் தொகுப்புகளில் மட்டுமே காணப்பட்டுள்ளது.
மேலதிக விவரங்களுக்கு:Dr. Yogesh Chandra Joshi  தொடர்பு கொள்ளலாம்)
(Visitor Counter : 141